Setu perak, ur wech achu ar film,  ez a stajidi Roudour da sevel goulennoù outo war an tem-se. « Diaes e oa ar vicher-se, keta ? » eme ur paotr. « Oh, ya, ya » a respont ur vaouez gozh. Neo ket aes lakaat an daou rummad da eskemm e-mod-se, dirak an holl e-barzh ur sal vras. Aesoch eo war-lerch, pa vez kemeret ur banne kafe. Gwelet e vez eo laouen tud-kozh zo, prechañ (ar ger implijet e Douarnenez evit lavar « komz ») brezhoneg. « Ur blijadur eo evito adkavout o yezh-vamm. Pa lavaromp ez eus un abadenn e brezhoneg, nhon eus ket ezhomm  mont da gerchat anezho e-barzh o chambr, dont a reont diouzhtu » a zispleg Claudine Saddie, an animatourezh. Ur blijadur eo ivez evit ar stajidi. A-benn nebeut o do echu gant o stummadur 6 miz war ar brezhoneg, pouezus-kenañ eo neuze e vefe tapet ganto pouez-mouezh ar vro. Ur film all a vo diskouezet dar re gozh, kredapl bras, ur film diwar-benn kêr ar Penoù-sardin. Dibabet e vo gant ar stajidi, gant sikour Elen Rubin, prezidantez Emglev Bro Douarnenez, ar gevredigezh a zoug ar raktres ar bloaz-mañ.